Konstantino Paulovitx Errusiakoa

Konstantino Paulovitx edo Konstantino I.a Errusiakoa (; Tsarskoie Selo, San Petersburgoko Gobernatura Orokorra, 1779ko maiatzaren 8aGreg./apirilaren 27aJul. - Vitebsk, 1831ko ekainaren 27aGreg./apirilaren 15aJul.) errusiar duke handia izan zen. 1825eko abenduaren 1etik 26ra Konstantino I.a, Errusiako enperadorea bezala ezagutua izan zen.

Paulo I.a enperadorearen eta Maria Dorotea Württembergekoaren bigarren semea izan zen. Bere anaia Alexandro I.aren erregealdi gehienean oinordekoa izan zen. 1796an, Juliana Saxonia-Coburg-Saalfeldekoarekin ezkondu zen, eta gogor tratatu zuen.

Napoleondar Gerretan parte hartu zuen, eta Tilsiteko Hitzarmenaren ondoren Napoleonen miresle bihurtu zen.

Alexandro Anaiak Poloniako gobernadore izendatu zuen. eta han politika errepresiboa egin zuen.

1820ko martxoan Julianarekiko ezkontza deuseztatzea lortu zuen eta bi hilabete geroago Joanna Grudzińska kondesarekin ezkondu zen eta tronurako eskubideei uko egin zien.

Alexandro 1825eko abenduaren 1ean hil zen eta Konstantino enperadore izendatu zuten San Petersburgon. Konstantinok, ordea, abdikatu egin zuen Varsovian. Hori ezagutu zenean iraultza dekenbrista gertatu zen.

Konstantino Polonian geratu zen eta desadostasunak izan zituen bere anaia Nikolas I.arekin, enperadore berriarekin. 1830ean hilketa saiakera bat jasan zuen eta ondoren Azaroko altxamendua gertatu zen. Konstantino 1831n hil zen, koleraren ondorioz, Vitebsken, eta ezin izan zuen matxinadaren zapalketa ikusi.

Iruditegia

Kanpo estekak 

Errusiako enperadoreak
Romanov dinastia
Ohorezko Legioko gurutze handiak
Errusiako ekialdeko ortodoxoak
Sanpetersburgotarrak
Napoleondar Gerretako militarrak
Kolerak hildakoak